Kæru kristniboðsvinir ! Hingað til hefur það tekist vegna þess að Guð sér um starfið og þörfina fyrir fjármagn . Þannig hefur það verið í 90 ára sögu SÍK . En hvernig fer Guð að því að sjá um starfið og þörfina fyrir fjármagn ? Meðal annars með því að minna fólk á og snerta hjörtun , að við fáum löngun til að gefa . Drottinn minnir okkur á að vera gjafmild . Þess vegna heldur starfið áfram . Fagnaðarerindið umbreytir enn lífi margra og gefur von og margvísleg kærleiksþjónusta hjálpar , styður og eflir fólk til að standa á eigin fótum . Við sendum þetta bréf í bæn og von um að sem flestir vilji vera með í að stoppa í fjárhagsgatið sem nú blasir við að öllu óbreyttu . Ef aðstæður okkar koma í veg fyrir að við gefum fjármuni , þá getum við alltaf gefið öðrum náð og góðvild , notað hæfileika okkar öðrum til góðs eða gefið af tíma okkar öðrum til blessunar . Höfum það hugfast . Með innilegum þökkum til ykkar sem gáfuð til starfsins á árinu eða gerið það nú . Ragnar Gunnarsson framkvæmdastjóri SÍK Gjöf á reikning Sambands íslenskra kristniboðsfélaga , Kt. 550269-4149